Cookies με φυστικοβούτυρο
Όσοι αγαπούν την πλούσια γεύση του φυστικοβούτυρου θα λατρέψουν αυτά τα εύκολα και λαχταριστά cookies.
240 γρ. φιστικοβούτυρο, 170 γρ. βούτυρο αγελάδας, σε θερμοκρασία δωματίου, 200 γρ. λευκή κρυσταλλική ζάχαρη, 200 γρ. σκούρα καστανή ζάχαρη με μαλακή υφή (αυτή που μοιάζει με άμμο), 1 κουτ. γλυκού εκχύλισμα βανίλιας, 2 μεγάλα αυγά, 40 γρ. αλεύρι για όλες τις χρήσεις, 1 κουτ. γλυκού μαγειρική σόδα, 1/2 κουτ. γλυκού αλάτι
Για τα cookies με φυστικοβούτυρο ξεκινάμε και στον κάδο του μίξερ χτυπάμε με το φτερό το βούτυρο και το φιστικοβούτυρο μέχρι το μείγμα μας να αφρατέψει αρκετά.Προσθέτουμε τις ζάχαρες και τη βανίλια και αυξάνουμε την ταχύτητα για 2-3 λεπτά.Προσθέτουμε τα αυγά και χτυπάμε μέχρι να ενσωματωθούν.Σταματάμε τη λειτουργία του μίξερ, προσθέτουμε το αλεύρι, τη σόδα και το αλάτι και ανακατεύουμε μέχρι να ενωθούν με τα υπόλοιπα υλικά.Καλό είναι σε αυτό το σημείο να βάλουμε τη ζύμη στο ψυγείο να «ξεκουραστεί» για τουλάχιστον 3 ώρες, σκεπασμένη με μεμβράνη ή αλουμινόχαρτο.Προθερμαίνουμε τον φούρνο στους 180°C, στον αέρα.Αφού βγάλουμε τη ζύμη από το ψυγείο, τη μοιράζουμε σε μπαλάκια των 90 γραμμαρίων.Στρώνουμε με λαδόκολλα ένα μεγάλο ταψί. Βάζουμε τα μπαλάκια της ζύμης στο ταψί, προσέχοντας να έχουν αρκετή απόσταση το ένα από το άλλο.Ψήνουμε για 12-14 λεπτά.Aφήνουμε τα cookies να κρυώσουν εντελώς (καλύτερα πάνω σε σχάρα) και τα φυλάσσουμε σε αεροστεγές δοχείο.
Αλεύρι (ζύμες),Ζάχαρη,Κεράσματα